31/12/2009 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Servizos Sociais
Bases convocatorias subvencións 2010 servizos sociais dirixidas a concellos e outras entidades locais da provincia e a entidades privadas sen ánimo de lucro

É finalidade desta Deputación, a través da presente convocatoria, o impulso de políticas de envellecemento activo, apoiando os concellos na creación ou no mantemento de actividades para mellorar a calidade de vida dos veciños e veciñas maiores que permitan que as persoas sigan sas e activas, eviten o deterioro e que non acaben en procesos de illamento e de exclusión social. Co obxectivo xeral da igualdade de oportunidades, que require recursos especializados para compensar desvantaxes, lévase a cabo esta convocatoria de axudas ao abeiro do disposto na Lei 7/1985, de bases de réxime local, no Regulamento de servizos das corporacións locais, na Lei 13/2008, de servizos sociais de Galicia e normativa que a desenvolve, e na Lei 5/1997, de administración local de Galicia. De acordo coas prioridades políticas contidas nos orzamentos da Deputación da Coruña para 2010, cómpre determinar as liñas estratéxicas que contribuirán a realizar as ditas prioridades, concretándose no caso desta convocatoria, nos seguintes apartados: As actividades que se vaian subvencionar teñen que corresponder cos obxectivos e proxectos que se citan deseguido: - Accións para previr o deterioro físico: actividades de ximnasia, mantemento, termalismo social e similares. - Accións para previr o deterioro mental: obradoiros de memoria e similares. - Accións para garantir a seguridade, como son, entre outros, os cursos de primeiros auxilios, de prevención de riscos e caídas no fogar ou na rúa, de manipulación de material perigoso na vida cotiá e outras similares. - Campañas de sensibilización sobre a igualdade de oportunidades, sen ter en conta a idade, accións para rachar cos estereotipos de persoa maior igual a persoa dependente, tal como campañas de publicidade, xornadas, actividades nos medios de comunicación ou outras. - Accións formativas/informativas sobre a creación, participación e mellora da xestión de organizacións e asociacións de todo tipo, compostas, na súa maioría, por membros ou persoas maiores, para unha participación máis activa. - Accións que promovan espazos de encontro e lecer tales coma obradoiros de manualidades, restauración, música, danza ou similares. - Campañas de sensibilización sobre a importancia dos maiores na familia e na sociedade, mediante publicacións, xornadas, uso dos medios de comunicación e outras. - Accións formativas: escolas de avós e avoas, obradoiros de recuperación de xogos tradicionais, obradoiros de recuperación da memoria histórica da zona, obradoiros de reparto das tarefas domésticas ou calquera outra que responda ao obxectivo indicado. É norma xeral na presente convocatoria que non poderán ser obxecto de axuda aqueles programas proxectos ou conceptos comprendidos nesta convocatoria que foran xa subvencionados, no mesmo exercicio, noutras convocatorias de subvencións ou de plans provinciais da Deputación, agás no caso da participación no Plan anticrise desta Deputación; pero si é compatible con outras axudas das administracións públicas ou entidades privadas, tendo en conta o disposto nas bases sobre a xustificación, no caso da concorrencia das axudas. Poderán optar aos programas contidos na presente convocatoria todos os concellos ou mancomunidades e agrupacións de municipios da provincia, sendo incompatible para cada un dos concellos facer solicitudes a nivel individual e ao mesmo tempo de forma agrupada. Os Concellos poderán presentar unha solicitude para a concesión da axuda para un ou varios dos proxectos que se correspondan cos obxectivos indicados. Só se concederá unha subvención a cada solicitante. Nos proxectos pódense levar a cabo unha ou varias actividades dentro das que se citan en cada un dos obxectivos. A Deputación poderá conceder ata a contía de 5.000,00 EUROS a cada concello para o total do solicitado na convocatoria. A contía das subvencións poderá acadar o total do custo das actividades de mantemento obxecto das peticións. Non se subvencionarán actividades que supoñan subvencionar a outras entidades. As solicitudes deberán formularse nos modelos normalizados que se acompañan nas bases da convocatoria. No caso das mancomunidades de municipios, as solicitudes presentaranse nunha petición única, cursada polo seu representante legal, ou ben pola persoa designada para este efecto como o seu representante. Achegarase a seguinte documentación nos impresos correspondentes: A. Certificación do acordo de solicitude da axuda e de designación do representante, no caso de mancomunidades ou agrupacións de municipios. B. Declaración de estar ao corrente das obrigas tributarias e coa Seguridade Social. C. Autorización para que a Deputación poida obter as certificacións correspondentes da Axencia Estatal da Administración Tributaria e da Tesourería da Seguridade Social nas que se acredite que o Concello está ao corrente nas súas obrigas tributarias e coa Seguridade Social no momento de recoñecer as obrigas e de ordenar os pagamentos das subvencións. D Autorización á Deputación para aplicar a compensación coa contía das axudas, no caso que proceda. E. Declaración de que o Concello non participa noutras convocatorias de 2010 da Deputación para as mesmas actividades para as que solicita esta axuda. F. Memoria explicativa xeral da actividade que se vai realizar, segundo os documentos que se acompañarán: Anexo 1 (antecedentes, obxectivos e desenvolvemento, incluíndo a previsión do uso do galego), anexo 2 (metodoloxía e avaliación), anexo 3 (coordinación e recursos humanos), anexo 4 (datos dos usuarios) e anexo 5 (calendario de actividades e a publicidade que o Concello vai dar respecto da colaboración da Deputación no financiamento das actividades). G. Presuposto estimado dos gastos da actividade e financiamento previsto, coa indicación do importe que supón a achega da Deputación e a do Concello, se é o caso. Irá detallado por conceptos e non se porán subvencionar, con carácter xeral, os conceptos de viaxes non xustificados pola actividade, xantares e aquelas outras actividades que non respondan aos obxectivos sinalados.5.1. As solicitudes presentaranse no Rexistro Xeral da Deputación e na forma establecida no art.38.4 da Lei 30/1992, de réxime xurídico das administracións públicas e do procedemento administrativo común.5.2. Co fin de incentivar a utilización de medios electrónicos e no marco dos principios da Lei 11/2007, do 22 de xuño, de acceso electrónico dos cidadáns aos servizos públicos, recoméndase presentar a solicitude de xeito telemático a través da páxina web da Deputación da Coruña, www.dicoruna.es, o que producirá os seguintes efectos: a) Solicitantes que dispoñan de sinatura electrónica: A presentación telemática producirá plenos efectos xurídicos, sempre que a solicitude sexa enviada dentro do prazo establecido. Neste caso, a documentación complementaria que se ten que presentar coa solicitude enviarase posteriormente por correo ou por calquera outro medio que deixe constancia do seu envío e acompañarase da copia do xustificante da presentación telemática. En calquera caso, rematado o prazo de presentación de solicitudes, a Deputación requirirá de oficio a documentación á que se refire o apartado 4 e que aínda non estivera presentada. b) Solicitantes que non dispoñan de sinatura electrónica: Poderán cubrir e cursar de xeito telemático a súa solicitude, pero para que a presentación produza efectos xurídicos será necesaria a súa impresión, sinatura e posterior presentación en soporte papel dentro do prazo que se indica seguidamente e nun dos rexistros públicos aos que se refire o apartado 5.1. O prazo de presentación de solicitudes comezará o día seguinte á publicación da presente convocatoria no Boletín Oficial da Provincia e rematará o 1 de febreiro de 2010. No caso da presentación telemática con sinatura electrónica, o envío poderá realizarse en calquera momento, dentro do prazo, antes das 00.00 horas do día 2 de febreiro de 2010. A pesar do anterior, ao longo do exercicio orzamentario poderán presentarse solicitudes que, por circunstancias novas ou por causas imprevisibles ou excepcionais, non puideran presentarse no prazo sinalado no parágrafo anterior; esta circunstancia deberá motivarse adecuadamente, e o importe total das concesións por cada partida orzamentaria non poderá superar o 10% do importe total da súa consignación. Estas peticións mencionadas no parágrafo anterior tramitaranse de acordo coas presentes bases, agás no cumprimento do prazo.6.1. A concesión das axudas resolverase por resolución da Presidencia, a proposta do Servizo de Fomento. Para a selección das peticións, os servizos técnicos determinarán a adecuación e axuste das actividades que van realizar os concellos ás bases da convocatoria e elaborarase unha listaxe por orde de preferencia dos solicitantes que se axusten ás ditas bases, listaxe que se elaborará de conformidade co último índice de envellecemento da poboación dos concellos da provincia da Coruña, elaborado e publicado polo Instituto Galego de Estatística.6.2. Notificación e publicidade da resolución A resolución da concesión deberase notificar expresamente a todos os solicitantes de forma fidedigna e publicarse no Boletín Oficial da Provincia entre o primeiro e o terceiro trimestre do ano seguinte, en relación ás subvencións concedidas no semestre inmediato anterior. Contra a desestimación expresa ou presunta das solicitudes presentadas poderán formularse os recursos que procedan.6.3. Reformulación de solicitudes Unha vez notificada a resolución de concesión, a reformulación de solicitudes a que se refire o art.27 da Lei xeral de subvencións e o art.61 do regulamento que a desenvolve, será automática, de tal modo que se o importe da subvención outorgada é inferior ao solicitado polo beneficiario, o presuposto subvencionado que debe ser obxecto de xustificación posterior determinarase dividindo a contía da subvención outorgada polo coeficiente de financiamento proposto polo beneficiario na súa solicitude. A entidade, dentro do prazo de 10 días dende a notificación da resolución, deberá comunicar se o presuposto subvencionado é inferior ao que figura na notificación, coa finalidade de evitar reintegros das contías que se transfiran con carácter prepagable respecto da subvención concedida.6.4 Modificación de conceptos Así mesmo, despois de solicitude razoada do beneficiario da subvención, poderá autorizarse o cambio de conceptos concretos que se detallan na memoria ou orzamento da solicitude, sempre que se manteña a finalidade da subvención. Esta solicitude deberá presentarse no prazo de tres meses dende a notificación da concesión e será obxecto de resolución da Presidencia, logo da proposta previa da comisión avaliadora que deberá ter en conta as seguintes circunstancias: - Se o orzamento da nova actividade é superior ou igual ao orzamento subvencionado inicial, manteranse as mesmas condicións da subvención concedida: coeficiente de financiamento, importe da subvención e orzamento subvencionado. - Se o orzamento da nova actividade é inferior ao orzamento subvencionado inicial, a comisión avaliadora, logo do informe previo do Servizo de Fomento, deberá determinar o novo coeficiente de financiamento para o novo importe da subvención e o novo orzamento subvencionado, que serán inferiores aos inicialmente establecidos.7. PAGAMENTO E XUSTIFICACIÓNS 7.1. Pagamentos 7.1.1. Unha vez notificada a resolución de concesión, e transcorrido o prazo para a confirmación da contía do presuposto subvencionado, a Deputación procederá a transferirlle á entidade subvencionada, con carácter de subvención prepagable, o importe correspondente na conta sinalada 7.1.2. Para o cobramento da subvención os concellos deberán estar ao corrente das súas obrigas fiscais coa Deputación da Coruña, situación que determinará de oficio a propia Deputación, a través do Servizo Provincial de Recadación. Así mesmo, os concellos deberán acreditar que están ao corrente nas obrigas tributarias e coa Seguridade Social. As certificacións acreditativas desta situación poderán ser solicitadas directamente pola Deputación en virtude da autorización dada polo Concello. No caso de non estar autorizada a Deputación, serán achegadas polo Concello.7.1.3. A Deputación comprobará que a entidade non ten pendente de xustificación unha cantidade anticipada para a mesma finalidade na que transcorrese o prazo para xustificar sen que achegase a documentación xustificativa.7.2. Prazo de xustificacións 7.2.1. O prazo para a xustificación das subvencións finalizará o día 31 de xullo de 2011, se ben antes de finalizar o prazo, o interesado poderá solicitar que se amplíe ou a proposta razoada da unidade xestora.7.2.2. Se non se presentase a xustificación dentro de prazo (inicial ou prorrogado), requirirase ao beneficiario para a súa presentación (art.70 do Regulamento de subvencións citado) no prazo improrrogable de 15 días. A falta de xustificación da subvención neste prazo excepcional levará aparellada a perda da subvención e demais responsabilidades establecidas na Lei xeral de subvencións 38/2003, do 17 de novembro. A presentación da xustificación fóra de prazo, ou no prazo excepcional, non eximirá ao beneficiario das sancións que correspondan consonte á citada lei, coa gradación indicada no apartado 8 destas bases.7.2.3. En calquera caso, salvo o disposto no parágrafo anterior, a data límite para a xustificación non poderá exceder da fixada nas bases de execución do Presuposto Xeral da Deputación da Coruña para o exercicio 2010.7.3. Consideracións xerais para os pagamentos e xustificacións 7.3.1. O importe dos gastos xustificados deberá acadar o da subvención da Deputación ou, no caso de que se tiveran outras subvencións, deberá acadar a suma da totalidade de subvencións.7.3.2. O importe das subvencións concedidas en ningún caso poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade que desenvolva o beneficiario.7.3.3. Toda alteración das condicións tidas en conta para a concesión da subvención, e en todo caso a obtención concorrente de subvencións doutras Administracións públicas ou entidades privadas poderá dar lugar á modificación da resolución da concesión.7.3.4. O beneficiario queda obrigado a facilitar canta información lle requira a Deputación e demais órganos de control externo e sométese ás responsabilidades e réxime sancionador establecido na Lei xeral orzamentaria e, no seu caso, ao disposto no Código Penal.7.4. Documentación xustificativa Para a xustificación os concellos deberán presentar unha conta xustificativa simplificada, coa seguinte documentación: 7.4.1. A memoria explicativa da actividade desenvolvida, na que conste o cumprimento da finalidade da subvención mediante a realización das actividades para as que foi concedida, así como de ter cumpridos os compromisos e condicións impostas na concesión, indicando os resultados obtidos e as desviacións acaecidas. Entre outros compromisos indicarase expresamente o cumprimento da obriga de publicidade da axuda concedida pola Deputación, e do emprego do galego nos termos que consten na solicitude de subvención, achegando a proba documental que proceda. No que fai referencia á distribución dos gastos na execución do presuposto, se é o caso, indicaranse os incrementos do gasto nalgún concepto, os cales poderán ser compensados coa diminución noutros que estean xa previstos no presuposto da subvención. Admitiranse xustificantes que se correspondan coas actividades realizadas ata a data prevista para a presentación das xustificacións, cos límites das datas do 1 de xaneiro de 2010 ata o 31 de xullo de 2011, ou, no caso de prórroga, ata o 31 de outubro de 2011 (que é a data límite de presentación de xustificantes prevista nas bases de execución do presuposto para 2010), se ben terase en conta no caso de actividades correspondentes a programas ou proxectos para os que se solicite subvención en anos sucesivos, que deberá especificarse na memoria xustificativa, que non coinciden estas actividades coas correspondentes ao programa ou proxecto de 2011.7.4.2. A relación detallada das subvencións ou axudas obtidas doutras Administracións públicas ou entidades privadas para o mesmo obxecto ou, pola contra, declaración de non ter outras subvencións públicas ou privadas para o mesmo obxecto.7.4.3. Unha certificación da relación clasificada dos gastos e investimentos realizados, con identificación do acredor (nome apelidos e NIF) e do documento (número, importe, data de emisión e no seu caso, data de pago). No caso de gastos de persoal, por cada traballador e mes, indicarase o importe bruto da nómina, a data e a seguridade social con cargo ao Concello, así como a porcentaxe da xornada imputada, se é o caso. Se a subvención se outorgou en base a un presuposto, reflectiranse as desviacións acaecidas, tendo en conta os puntos indicados para a elaboración da memoria segundo o disposto nesta base no apartado 7.4.1.7.4.4. Unha certificación expedida por quen corresponda, co visto e prace do alcalde ou alcaldesa, na que conste que os importes dos gastos ocasionados pola actividade subvencionada figuran na contabilidade da entidade conforme á lexislación de aplicación.7.5. Comprobacións e control A Deputación comprobará aleatoriamente os xustificantes que estime oportunos, e que permitan obter a evidencia razoable da adecuación da aplicación da subvención, para o que poderá solicitar a remisión dos xustificantes dos gastos seleccionados. Así mesmo, os gastos xa xustificados serán obxecto do Plan de control financeiro das subvencións da Deputación mediante a fiscalización que realizarán os servizos de Intervención, para cuxo fin poderá requirírselle ao beneficiario a remisión dos xustificantes dos gastos seleccionados que procedan.7.6. Tramitación da xustificación Á vista da documentación xustificativa presentada e despois dos informes previos da Sección de Servizos Sociais e do Servizo de Fiscalización, o órgano competente valorará o cumprimento das actividades subvencionadas e se a documentación é correcta, procederase á aprobación da xustificación. No caso de que a documentación xustificativa fose incorrecta ou insuficiente, darase un prazo de dez días para a súa corrección. Para a valoración do cumprimento da finalidade básica da subvención e do seu pagamento, terase en conta o seguinte: · No caso de que se xustifique un gasto igual ou superior ao presuposto subvencionado, aprobarase a xustificación da totalidade da subvención. · No caso de que se xustifique un gasto inferior ao 100% e superior ao 50% do presuposto subvencionado, aprobarase a xustificación da parte proporcional da subvención mediante a aplicación do coeficiente de financiamento ao importe total dos gastos acreditados, debendo proceder a entidade ao reintegro da parte non xustificada, e os xuros de mora correspondentes conforme ao disposto no art.37 da Lei xeral de subvencións 38/2003, do 17 de novembro. · No caso de que se xustifique un gasto inferior ao 50% do presuposto subvencionado, non se considerará cumprida a finalidade básica da subvención, polo que non se aprobará a xustificación de ningunha cantidade, sen prexuízo de aplicación do reintegro conforme ao indicado no apartado anterior e do réxime sancionador correspondente. No caso dos reintegros, poderá ser aplicada a compensación para o cobramento das contías resultantes, sempre que a entidade beneficiaria non presentara alegacións 8. RESPONSABILIDADE E RÉXIME SANCIONADOR Os beneficiarios das subvencións quedarán sometidos ao establecido no Código Penal (Lei orgánica 10/95), e as responsabilidades e réxime sancionador establecido na Lei 38/2003, xeral de subvencións, coas especificacións indicadas na súa disposición adicional décimo cuarta. Canto á aplicación das sancións, se a demora no cumprimento do prazo de xustificación non excede dun mes, a sanción establecida na lei imporase no seu grao mínimo e será do 10% do importe da subvención outorgada, co límite de 75 euros. Se excedese dun mes e non chega a tres, a sanción imporase no seu grao medio e será do 20% do importe da subvención outorgada, co límite de 400 euros. E se a extemporaneidade da xustificación excedese de tres meses, a sanción imporase no seu grao máximo, que suporá o 30% do importe da subvención, sen que poida superar o importe total de 900 euros. O incumprimento reiterado polo mesmo beneficiario en distintas convocatorias dos prazos de xustificación, implicará que se apliquen as sancións antes expostas, elevando nun grao a que proceda. Poderá ser aplicada a compensación para o cobramento da sanción, de non presentar a entidade beneficiaria alegacións respecto da aplicación da sanción. Para os efectos de xustificación documental admitiranse fotocopias sempre que veñan compulsadas polo/a secretario/a do Concello ou funcionario habilitado para o efecto. Para o non disposto nesta convocatoria, en especial todo aquilo que fai referencia á posibilidade de levar a cabo un control financeiro no ano seguinte das subvencións xustificadas e pagadas, serán de aplicación as normas incluídas nas Bases de Execución do Presuposto Xeral da Deputación da Coruña para o exercicio de 2010, na Lei 38/2003, do 17 de novembro, xeral de subvencións, e na Lei 9/2007, do 13 de xuño, de subvencións de Galicia. Os datos das subvencións solicitadas quedarán incorporados a un rexistro público de subvencións, contemplándose o dereito dos interesados á protección de datos de carácter persoal, así como a posibilidade de exercitar os dereitos de acceso, rectificación, cancelación e oposición, nos termos establecidos na Lei orgánica 15/1999, do 13 de decembro, de protección de datos de carácter persoal.1. A aprobación da presente convocatoria queda sometida á condición suspensiva da entrada en vigor do presuposto da Deputación do exercicio 2010 no que se conteñan os créditos adecuados e suficientes para atender as solicitudes que ao amparo daquela se presenten.2. Consonte co anterior, non se poderá realizar ningún acto que supoña directa ou indirectamente compromiso provincial de transcendencia presupostaria en tanto non se cumpra a condición suspensiva citada no apartado anterior.3. En ningún caso a presente convocatoria xerará ningún dereito a favor dos solicitantes mentres tanto non se dean as condicións presupostarias, procedementais e xurídicas de aplicación. A Coruña, 23 de decembro de 2009. O presidente O secretario José Luis Almau Supervía Salvador Fernández Moreda É finalidade desta Deputación, a través da presente convocatoria, ao abeiro da Lei 38/2003, do 17 de novembro, xeral de subvencións, apoiar os concellos e outras entidades locais da provincia, na creación ou no mantemento das actividades e das programacións que desenvolvan en materia de servizos sociais, de fomento das políticas de igualdade entre mulleres e homes, así como de loita contra a violencia de xénero, conforme ao disposto na Lei 7/1985, de bases de réxime local, no Decreto do 17 de xuño de 1955 que aproba o Regulamento de servizos das corporacións locais, na Lei 5/1997, de administración local de Galicia, así como na Lei 13/2008, de servizos sociais de Galicia, e normativa que a desenvolve. De acordo coas prioridades políticas contidas nos orzamentos provinciais para o exercicio 2010, cómpre determinar as liñas estratéxicas que contribuirán a realizalas, concretándoas nos seguintes obxectivos que se sinalan a continuación: As materias dos servizos sociais abarcan, tanto os servizos sociais comunitarios (básicos e específicos) coma os servizos especializados de titularidade municipal, podendo pedir para un só programa (que se corresponda cun só código), de entre os que se citan a continuación: Cód. C.1. Programa de información, orientación e asesoramento Cód. C.2. a. Programa de axuda no fogar Cód. C.2. b. Programa de apoio á unidade de convivencia (definido no plan concertado) Cód. C.3. Programa de inserción social Cód. C.4. Programa de animación, prevención e cooperación social Cód. C.5. Programa de convivencia alternativa (aloxamento provisional no caso de emerxencia persoal e familiar) Os programas C.1. Programa de información, orientación e asesoramento e C.2. a. Axuda no fogar e C.2. b. Apoio á unidade de convivencia, non poderán ser solicitados por concellos de menos de 20.000 habitantes, xa que estes programas son financiados polo Plan de convenios de servizos sociais da Deputación en 2010. Cód. E.1. Área de familia, infancia e mocidade Cód. E.2. Área de discapacidades Cód. E.3. Área dos maiores (proxectos e servizos distintos dos que están comprendidos na convocatoria específica de actividades de envellecemento activo para as persoas maiores 2010 desta Deputación) Cód. E.4. Área de mulleres (proxectos e servizos distintos dos que se comprenden nesta convocatoria no apartado de políticas de igualdade entre mulleres e homes e de loita contra a violencia de xénero) Cód. E.5. Área das drogodependencias Cód. E.6. Área de migracións Cód. E.7. Área de prevención da delincuencia e inserción social de ex-internos. Cód. E.8. Outros colectivos de persoas en risco ou situación de exclusión ou especiais dificultades de inserción social, laboral. No caso de desenvolvemento de políticas de igualdade de oportunidades entre mulleres e homes e de loita contra a violencia de xénero, serán obxecto desta convocatoria os seguintes programas ou accións, podendo pedir para un só deles (que se corresponda cun só código). Cód. M.1.1. Proxectos de elaboración e/ou difusión, así como avaliación final dos Plans municipais de igualdade Cooperación, participación socio-política e empoderamento: Cód. M.2.1. Campañas de sensibilización sobre a oportunidade, conveniencia e utilidade de formar parte de asociacións e organizacións de diversa índole, como medio de participación en diferentes ámbitos da vida pública (xornadas, seminarios, congresos, publicidade e uso dos medios de comunicación). Cód. M.2.2. Actividades formativas/informativas sobre a mellora da xestión de organizacións e asociacións de todo tipo, con vistas a unha participación activa nelas e facilitar a oportunidade ás mulleres de ocupar postos directivos e de responsabilidade nas asociacións, para a autoafirmación de si mesmas e para a participación na actividade pública. Cód. M.3.1. Campañas de sensibilización (xornadas, seminarios, publicidade e accións nos medios de comunicación, etc.) dirixidas á comunidade sobre a necesidade de que homes e mulleres actúen corresponsablemente nas funcións e tarefas familiares e do fogar. Cód. M.3.2. Programas formativos adecuados ao mercado de traballo e ás novas perspectivas de emprego que, ao mesmo tempo, se axusten ás peculiaridades de cada zona, deseñando itinerarios formativos adaptados ás características de cada colectivo e de cada muller. Cód. M.3.3. Itinerarios de formación e emprego personalizados para mulleres con especial dificultade de acceso ao mercado laboral e colectivos en risco de exclusión. Cód. M.3.4. Accións formativas destinadas a mulleres do eido rural sobre temas relacionados coas actividades empresariais vencelladas ás potencialidades do contorno, así como sobre as técnicas empresarias e comerciais e de mellora de desenvolvemento de novas técnicas produtivas. Cód. M.3.5. Servizos, con persoal especializado, para a realización de actividades e atencións dirixidas a nenas e nenos, fóra do horario escolar e durante ou abarcando todos os períodos de vacacións. No caso dos programas M.3.2, M.3.3 e M.3.4 consideraranse como parte deles os servizos de atención a menores que poidan ser necesarios para a realización das accións formativas dirixidas ás nais. Son obxecto de subvención aqueles proxectos, programas ou servizos contidos dentro dalgunha das áreas seguintes, conforme co Plan de acción contra a violencia de xénero, na nosa comunidade: Cód. M.4.1. Campañas de sensibilización sobre a prevención da violencia de xénero, no ámbito comunitario, favorecendo a educación para a igualdade e a adopción de actitudes integradoras e non agresivas (publicacións, publicidade en medios de comunicación, etc.) Cód. M.4.2. Xornadas sobre a violencia de xénero, (duración non inferior a 15 horas), dirixidas a homes e mulleres, no ámbito comunitario. Igualmente, cursos (duración non inferior a 20 horas) orientados á formación de profesionais que interveñen, directa ou indirectamente, na atención a mulleres vítimas de malos tratos. É norma xeral na presente convocatoria, para calquera das dúas materias que se indican neste punto 1, que non poderán ser obxecto de axuda aqueles programas ou proxectos que foran xa subvencionados no mesmo exercicio, a través doutras convocatorias de subvencións ou de Plans provinciais da deputación, agás no caso da participación no Plan anticrise desta Deputación. Os concellos de menos de 20.000 habitantes non poderán solicitar axudas para os programas de servizos sociais comunitarios seguintes: información e orientación, apoio á unidade de convivencia e axuda a domicilio, xa que son subvencionados a través do programa anual de convenios para o desenvolvemento dos servizos sociais comunitarios, tal como se indica no apartado A, códigos C.1 e C.2. Os concellos non poderán solicitar axudas para programas subvencionados mediante a convocatoria específica de actividades de envellecemento activo dos maiores, convocada para 2010.3.1. SOLICITANTES Poderán optar aos programas contidos na presente convocatoria todas as entidades locais da provincia: concellos, organismos autónomos municipais, mancomunidades, consorcios e outras agrupacións de municipios, sendo incompatible para cada un dos concellos facer solicitudes a nivel individual e ao mesmo tempo de forma agrupada, cando se trate dunha mesma materia e programa.3. 2. CONDICIÓNS As entidades locais poderán solicitar un máximo de dúas subvencións, unha por cada materia, é dicir, un só programa dos que se citan en cada unha delas. A deputación poderá conceder ata un máximo de 45.000,00 € para a materia de servizos sociais e ata un máximo de 40.000,00 € para a materia de igualdade de oportunidades e loita contra a violencia de xénero. A contía das subvencións poderá acadar o total do custo das actividades de mantemento obxecto das peticións. Non se subvencionarán actividades que supoñan subvencionar a outras entidades. Non obstante, para a concesión primarase o maior esforzo económico que a realización das actividades supón para a entidade local solicitante. A cuantificación deste esforzo económico virá determinada polo coeficiente de financiamento que se define como cociente entre o importe da subvención solicitada e o importe do orzamento estimado de gastos. As solicitudes deberán formularse nos modelos normalizados que se facilitarán no Rexistro Xeral da Deputación, na Sección de Servizos Sociais e na páxina web www.dicoruna.es.No caso das mancomunidades de municipios, as solicitudes presentaranse nunha petición única cursada polo seu representante legal, ou ben pola persoa designada para este efecto como o seu representante. Achegarase a seguinte documentación: A. Certificación do acordo de solicitude da subvención, de designación do representante, no caso de mancomunidades ou agrupacións de municipios e de aceptación das bases da convocatoria cos compromisos que nela se inclúen. B. Declaración de estar ao corrente das obrigas tributarias e coa Seguridade Social e autorización para que a Deputación poida obter as certificacións da Axencia Estatal da Administración Tributaria e da Tesourería da Seguridade Social nas que se acredite que a entidade está ao corrente nas súas obrigas tributarias e coa Seguridade social no momento de recoñecer as obrigas e ordenar os pagamentos das subvencións. No caso de non dar esta autorización, a entidade deberá achegar a dita acreditación cos documentos xustificativos da subvención. C. Memoria explicativa xeral da actividade que se vai realizar, segundo os documentos que se acompañarán, que son os anexos 1 a 5: 1 (antecedentes e obxectivos), 2 (metodoloxía e recursos a empregar, así como a indicación do emprego da lingua galega, e sistema de avaliación), 3 (coordinación e recursos humanos), 4 (datos dos usuarios), e 5 (calendario e detalle das previsións da publicidade que se vai facer, respecto da axuda que conceda a Deputación). D. Orzamento estimado dos gastos da actividade e do financiamento previsto, coa indicación do importe solicitado á Deputación. Irá detallado por conceptos e non serán subvencionables aqueles que supoñan a achega por parte do concello de subvencións ou axudas a outras entidades para a realización das actividades. E. No caso das subvencións para servizos sociais achegarase, ademais da memoria xeral, tamén o proxecto das actividades para o exercicio de 2010 e o resumo dos programas levados a cabo no exercicio anterior, 2009, (anexos 6 e 7). No caso das peticións para programas de servizos sociais comunitarios, e tendo en conta o indicado na base 2 respecto das incompatibilidades co Programa de convenios anuais para servizos comunitarios, achegaranse os anexos correspondentes, segundo proceda: información-orientación (8 e 9), axuda no fogar (10) e apoio á unidade de convivencia (11). A adecuación do contido dos anexos achegados aos programas para os que se solicita subvención será valorada pola Sección de Servizos Sociais. A documentación que se entregue en fotocopia ha de vir compulsada. O defecto, erro ou ausencia na achega da documentación á que se refire esta base 4 deberá ser corrixido no prazo de dez días dende a recepción do requirimento, arquivándose o expediente sen máis trámite de non facelo así. 5.1. As solicitudes presentaranse no Rexistro Xeral da Deputación e na forma establecida no art.38.4 da Lei 30/1992, de réxime xurídico das administracións públicas e do procedemento administrativo común.5.2. Co fin de incentivar a utilización de medios electrónicos e no marco dos principios da Lei 11/2007, do 22 de xuño, de acceso electrónico dos cidadáns aos servizos públicos, recoméndase presentar a solicitude de xeito telemático a través da páxina web da Deputación da Coruña, www.dicoruna.es, o que producirá os seguintes efectos: a) Solicitantes que dispoñan de sinatura electrónica: A presentación telemática producirá plenos efectos xurídicos, sempre que a solicitude sexa enviada dentro do prazo establecido. Neste caso, a documentación complementaria que se ten que presentar coa solicitude enviarase posteriormente por correo ou por calquera outro medio que deixe constancia do seu envío e acompañarase da copia do xustificante da presentación telemática. En calquera caso, rematado o prazo de presentación de solicitudes, a Deputación requirirá, de oficio, a documentación á que se refire o apartado 4 e que aínda non se presentara. a) Solicitantes que non dispoñan de sinatura electrónica: Poderán cubrir e cursar de xeito telemático a súa solicitude, pero para que a presentación produza efectos xurídicos será necesaria a súa impresión, sinatura e posterior presentación en soporte papel dentro do prazo que se indica seguidamente e nun dos rexistros públicos aos que se refire o apartado 5.1. O prazo de presentación de solicitudes comezará o día seguinte á publicación da presente convocatoria no Boletín Oficial da Provincia e rematará o 1 de febreiro de 2010. No caso da presentación telemática con sinatura electrónica, o envío poderá realizarse en calquera momento, dentro do prazo, antes das 00.00 horas do día 2 de febreiro de 2010. A pesar do anterior, ao longo do exercicio orzamentario poderanse presentar solicitudes que, por circunstancias novas ou por causas imprevisibles ou excepcionais, non puideran presentarse no prazo sinalado no parágrafo anterior; esta circunstancia deberá motivarse adecuadamente, e o importe total das concesións por cada partida orzamentaria non poderá superar o 10% do importe total da súa consignación. Estas peticións mencionadas no parágrafo anterior tramitaranse de acordo coas presentes bases, agás no cumprimento do prazo. A concesión das subvencións realizarase mediante un réxime de concorrencia competitiva, por resolución da Presidencia, a proposta motivada da comisión avaliadora e requirirá informe do Servizo de Fomento no que figure que da información que consta no seu poder se deriva que os beneficiarios cumpren todos os requisitos necesarios para acceder ás subvencións. A comisión avaliadora estará composta polos seguintes membros: Presidente: deputado presidente da Comisión de Benestar Social, Políticas de Igualdade de Xénero e Normalización Lingüística. Vogais: tres deputados/as designados/as polo presidente da Deputación. Na comisión actuará como secretario/a, sen voto, un funcionario do Servizo de Fomento.6.1. Valoración das solicitudes A selección das peticións e a contía das subvencións determinarase unha vez consideradas as actividades que se van realizar, ponderando as seguintes circunstancias: - O interese das actividades ou investimentos, no que se terá en conta o seu número de destinatarios directos: ata 30 puntos. - O coeficiente de financiamento derivado da solicitude: ata 35 puntos. Para estes efectos defínese o coeficiente de financiamento como o cociente entre o importe da subvención solicitada e o importe do orzamento estimado de gastos. - A adecuación das actividades ou investimentos que se van realizar ao interese provincial: ata 30 puntos. - O emprego da lingua galega na realización das actividades ou actuacións polas que se solicita a axuda: ata 5 puntos.6.2. Notificación e publicidade da resolución A resolución da concesión deberase notificar expresamente a todos os solicitantes de forma fidedigna e publicarse no Boletín Oficial da Provincia entre o primeiro e o terceiro trimestre do ano seguinte, en relación ás subvencións concedidas no semestre inmediato anterior. Contra a desestimación expresa ou presunta das solicitudes presentadas poderán formularse os recursos que procedan.6.3. Reformulación de solicitudes Unha vez notificada a resolución de concesión, a reformulación de solicitudes a que se refire o art.27 da Lei xeral de subvencións e o art.61 do regulamento que a desenvolve, será automática, de tal modo que se o importe da subvención outorgada é inferior ao solicitado polo beneficiario, o presuposto subvencionado que debe ser obxecto de xustificación posterior determinarase dividindo a contía da subvención outorgada polo coeficiente de financiamento proposto polo beneficiario na súa solicitude. A entidade, dentro do prazo de 10 días dende a notificación da resolución, deberá comunicar se o presuposto subvencionado é inferior ao que figura na notificación, coa finalidade de evitar reintegros das contías que se transfiran con carácter prepagable respecto da subvención concedida.6.4. Modificación de conceptos Así mesmo, despois de solicitude razoada do beneficiario da subvención, poderá autorizarse o cambio de conceptos concretos que se detallan na memoria ou orzamento da solicitude, sempre que se manteña a finalidade da subvención. Esta solicitude deberá presentarse no prazo de tres meses dende a notificación da concesión e será obxecto de resolución da Presidencia, logo da proposta previa da comisión avaliadora que deberá ter en conta as seguintes circunstancias: - Se o orzamento da nova actividade é superior ou igual ao orzamento subvencionado inicial, manteranse as mesmas condicións da subvención concedida: coeficiente de financiamento, importe da subvención e orzamento subvencionado. - Se o orzamento da nova actividade é inferior ao orzamento subvencionado inicial, a comisión avaliadora, logo do informe previo do Servizo de Fomento, deberá determinar o novo coeficiente de financiamento para o novo importe da subvención e o novo orzamento subvencionado, que serán inferiores aos inicialmente establecidos.7.1. Pagamentos 7.1.1. Unha vez notificada a resolución de concesión, e transcorrido o prazo para a confirmación da contía do presuposto subvencionado, a Deputación transferiralle á entidade subvencionada, con carácter de subvención prepagable, o importe correspondente na conta sinalada 7.1.2. Para o cobramento da subvención os concellos deberán estar ao corrente das súas obrigas fiscais coa Deputación da Coruña, situación que determinará de oficio a propia Deputación, a través do Servizo Provincial de Recadación. Así mesmo, os concellos deberán acreditar que están ao corrente nas obrigas tributarias e coa Seguridade Social. As certificacións acreditativas desta situación poderán ser solicitadas directamente pola Deputación, en virtude da autorización dada polo Concello. No caso de non estar autorizada a Deputación, serán achegadas polo Concello.7.1.3. A Deputación comprobará que a entidade non ten pendente de xustificación unha cantidade anticipada para a mesma finalidade na que transcorrese o prazo para xustificar sen que achegase a documentación xustificativa.7.2. Prazo de xustificacións 7.2.1. O prazo para a xustificación das subvencións finalizará o día 31 de xullo de 2011, se ben antes de finalizar o prazo, o interesado poderá solicitar que se amplíe ou a proposta razoada da unidade xestora.7.2.2. Se non se presentase a xustificación dentro de prazo (inicial ou prorrogado), requirirase ao beneficiario para a súa presentación (art.70 do Regulamento de subvencións citado) no prazo improrrogable de 15 días. A falta de xustificación da subvención neste prazo excepcional levará aparellada a perda da subvención e demais responsabilidades establecidas na Lei xeral de subvencións 38/2003, do 17 de novembro. A presentación da xustificación fóra de prazo, ou no prazo excepcional, non eximirá ao beneficiario das sancións que correspondan consonte á citada lei, coa gradación indicada no apartado 8 destas bases.7.2.3. En calquera caso, salvo o disposto no parágrafo anterior, a data límite para a xustificación non poderá exceder da fixada nas Bases de Execución do Presuposto Xeral da Deputación da Coruña para o exercicio 2010.7.3. Consideracións xerais para os pagamentos e xustificacións 7.3.1. O importe dos gastos xustificados deberá acadar o da subvención da Deputación ou, no caso de que se tiveran outras subvencións, deberá acadar a suma da totalidade de subvencións.7.3.2. O importe das subvencións concedidas en ningún caso poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade que desenvolva o beneficiario.7.3.3. Toda alteración das condicións tidas en conta para a concesión da subvención, e en todo caso a obtención concorrente de subvencións doutras Administracións públicas ou entidades privadas poderá dar lugar á modificación da resolución da concesión.7.3.4. O beneficiario queda obrigado a facilitar canta información lle requira a Deputación e demais órganos de control externo e sométese ás responsabilidades e réxime sancionador establecido na Lei xeral orzamentaria e, no seu caso, ao disposto no Código Penal.7.4. Documentación xustificativa Para a xustificación os concellos deberán presentar unha conta xustificativa simplificada, coa seguinte documentación: 7.4.1. A memoria explicativa da actividade desenvolvida, na que conste o cumprimento da finalidade da subvención mediante a realización das actividades para as que foi concedida, así como de ter cumpridos os compromisos e condicións impostas na concesión, indicando os resultados obtidos e as desviacións acaecidas. Entre outros compromisos indicarase expresamente o cumprimento da obriga de publicidade da axuda concedida pola Deputación, e do emprego do galego nos termos que consten na solicitude de subvención, achegando a proba documental que proceda. No que fai referencia á distribución dos gastos na execución do presuposto, se é o caso, indicaranse os incrementos do gasto nalgún concepto, os cales poderán ser compensados coa diminución noutros que estean xa previstos no presuposto da subvención. Admitiranse xustificantes que se correspondan coas actividades realizadas ata a data prevista para a presentación das xustificacións, cos límites das datas do 1 de xaneiro de 2010 ata o 31 de xullo de 2011, ou, no caso de prórroga, ata o 31 de outubro de 2011 (que é a data límite de presentación de xustificantes prevista nas bases de execución do presuposto para 2010), se ben terase en conta no caso de actividades correspondentes a programas ou proxectos para os que se solicite subvención en anos sucesivos, que deberá especificarse na memoria xustificativa, que non coinciden estas actividades coas correspondentes ao programa ou proxecto de 2011.7.4.2. A relación detallada das subvencións ou axudas obtidas doutras Administracións públicas ou entidades privadas para o mesmo obxecto ou, pola contra, declaración de non ter outras subvencións públicas ou privadas para o mesmo obxecto.7.4.3. Unha certificación da relación clasificada dos gastos e investimentos realizados, con identificación do acredor (nome apelidos e NIF) e do documento (número, importe, data de emisión e no seu caso, data de pago). No caso de gastos de persoal, por cada traballador e mes, indicarase o importe bruto da nómina, a data e a seguridade social con cargo ao Concello, así como a porcentaxe da xornada imputada, se é o caso. Se a subvención se outorgou con base nun presuposto, reflectiranse as desviacións acaecidas, tendo en conta os puntos indicados para a elaboración da memoria segundo o disposto nesta base no apartado 7.4.1.7.4.4. Unha certificación expedida por quen corresponda, co visto e prace do alcalde, na que conste que os importes dos gastos ocasionados pola actividade subvencionada figuran na contabilidade da entidade conforme á lexislación de aplicación.7.5. Comprobacións e control A Deputación comprobará aleatoriamente os xustificantes que estime oportunos, e que permitan obter a evidencia razoable da adecuación da aplicación da subvención, para o que poderá solicitar a remisión dos xustificantes dos gastos seleccionados. Así mesmo, os gastos xa xustificados serán obxecto do Plan de control financeiro das subvencións da Deputación mediante a fiscalización que realizarán os servizos de Intervención, para cuxo fin poderá requirírselle ao beneficiario a remisión dos xustificantes dos gastos seleccionados que procedan.7.6. Tramitación da xustificación Á vista da documentación xustificativa presentada e despois dos informes previos da Sección de Servizos Sociais e do Servizo de Fiscalización, o órgano competente valorará o cumprimento das actividades subvencionadas e se a documentación é correcta, procederase á aprobación da xustificación. No caso de que a documentación xustificativa fose incorrecta ou insuficiente, darase un prazo de dez días para a súa corrección. Para a valoración do cumprimento da finalidade básica da subvención e do seu pagamento, terase en conta o seguinte: – No caso de que se xustifique un gasto igual ou superior ao presuposto subvencionado, aprobarase a xustificación da totalidade da subvención. – No caso de que se xustifique un gasto inferior ao 100% e superior ao 50% do presuposto subvencionado, aprobarase a xustificación da parte proporcional da subvención mediante a aplicación do coeficiente de financiamento ao importe total dos gastos acreditados, debendo proceder a entidade ao reintegro da parte non xustificada, e os xuros de mora correspondentes conforme ao disposto no art.37 da Lei xeral de subvencións 38/2003, do 17 de novembro. – No caso de que se xustifique gasto inferior ao 50% do presuposto subvencionado, non se considerará cumprida a finalidade básica da subvención, polo que non se aprobará a xustificación de ningunha cantidade, sen prexuízo da aplicación do reintegro conforme ao indicado no apartado anterior e do réxime sancionador correspondente. No caso dos reintegros, poderá ser aplicada a compensación para o cobro das contías resultantes, sempre que a entidade beneficiaria non presentase alegacións. Os beneficiarios das subvencións quedarán sometidos ao establecido no Código Penal (Lei orgánica 10/95), e as responsabilidades e réxime sancionador establecido na Lei 38/2003, xeral de subvencións, coas especificacións indicadas na súa disposición adicional décimo cuarta. En canto á aplicación das sancións, se a demora no cumprimento do prazo de xustificación non excede dun mes, a sanción establecida na lei imporase no seu grao mínimo e será do 10% do importe da subvención outorgada, co límite de 75 euros. Se excedese dun mes e non chega a tres, a sanción imporase no seu grao medio e será do 20% do importe da subvención outorgada, co límite de 400 euros. E se a extemporaneidade da xustificación excedese de tres meses, a sanción imporase no seu grao máximo, que suporá o 30% do importe da subvención, sen que poida superar o importe total de 900 euros. O incumprimento reiterado polo mesmo beneficiario en distintas convocatorias dos prazos de xustificación, implicará que se apliquen as sancións antes expostas, elevando nun grao a que proceda. Poderá ser aplicada a compensación para o cobramento da sanción, de non presentar alegacións a entidade beneficiaria respecto da aplicación da sanción. Para os efectos de xustificación documental admitiranse fotocopias sempre que veñan compulsadas polo/a secretario/a do concello ou funcionario habilitado para o efecto. Para o non disposto nesta convocatoria, en especial todo aquilo que fai referencia á posibilidade de levar a cabo un control financeiro no ano seguinte das subvencións xustificadas e pagadas, serán de aplicación as normas incluídas nas Bases de Execución do Presuposto Xeral da Deputación da Coruña para o exercicio de 2010, na Lei 38/2003, do 17 de novembro, xeral de subvencións, e na Lei 9/2007, do 13 de xuño, de subvencións de Galicia. Os datos das subvencións solicitadas quedarán incorporados a un rexistro público de subvencións, contemplándose o dereito dos interesados á protección de datos de carácter persoal, así como a posibilidade de exercitar os dereitos de acceso, rectificación, cancelación e oposición, nos termos establecidos na Lei orgánica 15/1999, do 13 de decembro, de protección de datos de carácter persoal.1. A aprobación da presente convocatoria queda sometida á condición suspensiva da entrada en vigor do presuposto da Deputación do exercicio 2010 no que se conteñan os créditos adecuados e suficientes para atender as solicitudes que ao amparo daquela se presenten.2. Consonte co anterior, non se poderá realizar ningún acto que supoña directa ou indirectamente compromiso provincial de transcendencia presupostaria en tanto non se cumpra a condición suspensiva citada no apartado anterior.3. En ningún caso a presente convocatoria xerará ningún dereito a favor dos solicitantes mentres tanto non se dean as condicións presupostarias, procedementais e xurídicas de aplicación. A Coruña, 23 de decembro de 2009 O presidente O secretario Salvador Fernández Moreda José Luis Almau Supervía A Deputación da Coruña quere pola presente convocatoria, ao abeiro da Lei 38/2003 do 17 de novembro, xeral de subvencións, contribuír ao financiamento das entidades de iniciativa social (privadas sen ánimo de lucro) impulsar o seu desenvolvemento e facilitar o cumprimento dos seus fins sociais. Esta convocatoria márcase como obxectivo de carácter xeral, participar no sostemento e expansión do sistema público de servizos sociais (do que forma parte a iniciativa privada) mediante o cofinanciamento dos servizos sociais, programas e actividades que realizan as entidades de iniciativa social no ámbito territorial dos concellos da provincia da Coruña. De acordo coas prioridades políticas contidas nos orzamentos provinciais para 2010, cómpre determinar as liñas estratéxicas que contribuirán á realización das ditas prioridades, e que se concretan nas seguintes: a) Apoio ao financiamento dos servizos sociais especializados, referenciados a un sector de poboación ou a unha necesidade determinada que demandan unha maior especialización técnica, unha especial intensidade na intervención ou unha base territorial de intervención de carácter supramunicipal. b) Apoio ao financiamento dos servizos, programas e actividades desenvolvidas por entidades do ámbito da atención socio-sanitaria, entendendo por tales as que recoñece o artigo 53 da Lei 8/2008, do 10 de xullo, de saúde de Galicia, destinados a aqueles colectivos de enfermos, xeralmente crónicos, que polas súas especiais características poidan beneficiarse da atención simultánea e sinérxica dos servizos sanitarios e sociais “para aumentar a súa autonomía, paliar as súas limitacións ou sufrimentos e facilitar a súa reinserción social”. c) Apoio ao financiamento dos servizos, programas e actividades cuxa finalidade sexa o fomento e desenvolvemento das políticas de igualdade de oportunidades entre mulleres e homes e loita contra a violencia de xénero, en liña cos vixentes plans de igualdade, estatal e autonómico, que seguen as directrices da política social europea e lexislación vixente nesta materia, co propósito de conseguir unha igual participación e representación, tanto no ámbito político como social e económico, desde o convencemento de que a persistencia dunha sub-representación das mulleres en todos os campos de toma de decisións constitúe un déficit democrático fundamental. Así mesmo, é obxectivo destacado as accións orientadas a facilitar canles para a conciliación da vida persoal, familiar e laboral. En todo caso trátase de subvencionar proxectos de actividades que non busquen seguir perpetuando nas mulleres roles sociais tradicionalmente femininos.2.1 MATERIAS DA CONVOCATORIA Consonte co anterior e conforme ao disposto na Lei 7/1985, de bases de réxime local e no Regulamento de servizos das corporacións locais, na Lei 5/1997, de administración local de Galicia. Así mesmo, a Lei 13/2008 de servizos sociais de Galicia, do 3 de decembro, a Lei 8/2008, do 10 de xullo, de saúde de Galicia e as leis 7/2004 do 16 de xullo, galega para a igualdade de mulleres e homes e 11/2007 do 27 de xullo, galega para a prevención e tratamento integral da violencia de xénero, con cargo ao presuposto da Deputación para 2010 convócanse as subvencións que a continuación se detallan: 2.2. RELACIÓN DOS SERVIZOS, PROGRAMAS, ACTIVIDADES E EQUIPAMENTOS SUBVENCIONABLES QUE SE CORRESPONDEN COAS MATERIAS CITADAS 2.2. a) SERVIZOS SOCIAIS ESPECIALIZADOS, de ámbito provincial, supramunicipal ou local, que atendan a colectivos específicos residentes en concellos da provincia con carencia ou escaseza de recursos públicos. Os colectivos ou sectores de poboación son os que se indican: Financiamento para o mantemento ou investimento de: Cód.1.1.1. Centros de día para a infancia Cód.1.1.2. Garderías e escolas infantís Cód.1.1.3. Ludotecas Cód.1.1.4. Residencias de menores Cód.1.1.5. Puntos de atención á infancia Cód.1.1.6. Servizos e programas de apoio familiar ou para favorecer a integración social e laboral das nais e dos pais. Financiamento para o mantemento ou investimento de: Cód.1.2.1. Eliminación de barreiras Cód.1.2.2. Transporte adaptado Cód.1.2.3. Tratamentos de rehabilitación Cód.1.2.4. Estancias de respiro familiar Cód.1.2.5. Centros de formación ocupacional Cód.1.2.6. Centros especiais de emprego Cód.1.2.7. Pisos tutelados Cód.1.2.8. Centros de día Cód.1.2.9. Residencias Cód.1.2.10. Programas destinados á inserción laboral, sempre que inclúan formación específica para o emprego, atención individualizada e seguimento dos camiños de inserción laboral das persoas usuarias Cód.1.2.11. Programas de acción tutelar Financiamento para o mantemento ou investimento de: Cód.1.3.1. Residencias Cód.1.3.2. Centros de atención diúrna e/ou nocturna Cód.1.3.3. Centros mixtos Cód.1.3.4. Vivendas tuteladas Financiamento para o mantemento ou investimento de: Cód.1.4.1. Centros de tratamento terapéutico, rehabilitación e inserción, con carácter diúrno ou residencial Cód.1.4.2. Unidades de día Cód.1.4.3. Comunidades terapéuticas Cód.1.4.4. Programas de apoio ás familias e para prevención no colectivo de menores e mocidade que se desenvolvan en colaboración cos centros de atención a persoas con drogodependencias incluídos na rede asistencial do PAD ou de inserción laboral Cód.1.4.5. Proxectos de inserción laboral Financiamento para o mantemento ou investimento de: Cód.1.5.1. Apoio á integración escolar e social Cód.1.5.2. Formación para o emprego Cód.1.5.3. Inserción laboral, sempre que inclúan atención individualizada e seguimento dos itinerarios de inserción laboral Financiamento para o mantemento ou investimento de: Cód.1.6.1. Albergues e pisos de acollida Cód.1.6.2. Comedores Cód.1.6.3. Centros de día Cód.1.6.4. Pisos tutelados Cód.1.6.5. Residencias Cód.1.6.6. Formación para o emprego e itinerarios individualizados de inserción laboral Cód.1.6.7. Programas específicos orientados á inserción social e/ou laboral 2.2. B) SERVIZOS E PROGRAMAS DE ENTIDADES SOCIO-SANITARIAS que exerzan a súa actividade na provincia e en municipios carentes ou con escaseza de recursos públicos con relación ás necesidades e demandas que pretenden cubrir. As accións obxecto de financiamento poden ser as seguintes: Cód.2.1.1. Charlas, foros, publicacións Cód.2.1.2. Xornadas técnicas, seminarios, congresos, cursos. Cód.2.2.1. Terapias rehabilitadoras Cód.2.2.2. Apoio psicolóxico e grupos de autoaxuda dirixidos e supervisados por profesionais especializados Cód.2.2.3. Asesoramento xurídico, social e outros 2.2. C) Fomento de POLÍTICAS DE IGUALDADE DE OPORTUNIDADES entre mulleres e homes e LOITA CONTRA A VIOLENCIA DE XÉNERO De acordo cos plans da Xunta poderán ser obxecto de subvención os servizos, programas e accións en consonancia cos seguintes contidos: a) Cooperación, participación socio-política e empoderamento: Cód.3.1.1. Campañas de sensibilización sobre a conveniencia da creación e desenvolvemento de asociacións e organizacións de mulleres e sobre políticas de igualdade (xornadas, seminarios, congresos, publicidade e medios de comunicación). Cód.3.1.2. Actividades formativas/informativas sobre a creación, participación e mellora da xestión de organizacións e asociacións de todo tipo, para unha participación máis activa desde a perspectiva de xénero. b) Formación, emprego e conciliación da vida persoal, familiar e laboral: Cód.3.2.1. Campañas de sensibilización (xornadas, seminarios, publicidade e accións nos medios de comunicación, e outras) dirixidas a toda a poboación sobre a necesidade de que mulleres e homes actúen corresponsablemente nas funcións e tarefas familiares e domésticas. Cód.3.2.2. Formación especifica para mulleres ou para homes, sobre temas relacionados coa nova lexislación (para unha sociedade máis equitativa e igualitaria). Cód.3.2.3. Programas de formación e preparación pre-laboral dirixidos a colectivos de mulleres, que desenvolvan accións de acompañamento ou axuda á busca de emprego ou de fomento do emprego (cun mínimo de 30 horas). Cód.3.2.4. Programas e servizos dirixidos a colectivos de mulleres con especial dificultade de acceso ao mercado laboral: emigrantes, inmigrantes, paradas de longa duración, mulleres con discapacidade, en risco de exclusión social, mulleres que exercen a prostitución, reclusas e ex-reclusas, etc. Cód.3.2.5. Accións específicas para erradicar o empobrecemento feminino. Cód.3.2.6. Programas e accións de dinamización das mulleres do medio rural para que saian da casa e teñan espazo de encontro e traballar sobre o reparto equilibrado de espazo e tempo entre homes e mulleres. Cód.3.2.7. Programas de fomento do cooperativismo ou autoemprego en actividades vinculadas ás potencialidades do contorno, así como sobre técnicas empresariais e comerciais e de mellora e de desenvolvemento de novas técnicas produtivas. Cód.3.2.8. Programas e servizos para apoiar a conciliación da vida persoal, familiar e laboral. c) Loita contra a violencia de xénero: Cód.4.1.1. Programas e accións diversas (como campañas de sensibilización e outras) en fomento da prevención da violencia de xénero no ámbito comunitario e/ou orientadas á formación de mulleres que participen no movemento asociativo. Non serán subvencionables cursos sobre novas tecnoloxías e internet, actividades culturais e deportivas nin as actividades relacionadas co coidado, autocoidado ou promoción da saúde, por ter outros ámbitos de axudas e non ser conceptos que interese fomentar mediante esta convocatoria. No caso de que a entidade presente un proxecto igual ao desenvolto no ano anterior, terá que motivalo xustificando que é continuidade daquel ou ampliación, e que existe demanda na poboación á que vai dirixida.2.3. TIPOS DE AXUDAS As entidades poderán solicitar axudas para gastos de mantemento de centros, programas e promoción de actividades. No caso dos servizos sociais especializados, apartado 1. a), poderán así mesmo solicitar axuda para investimento (adquisición, construción, reforma, ampliación e mellora de inmobles, equipamentos e moblaxe). 2.4. INCOMPATIBILIDADES Non poderán ser obxecto de axuda na presente convocatoria as actividades ou investimentos subvencionados, no mesmo exercicio, a través doutras convocatorias de subvencións ou de plans provinciais da Deputación. As entidades que solicitasen xa, ou teñan previsto solicitar, axudas da Deputación para actividades que se han realizar no presente exercicio, terán que optar por unha das convocatorias das diferentes áreas xestionadas no Servizo de Fomento (cultura, deporte, servizos sociais ou promoción económica), xa que soamente poderán achegar solicitudes por unha delas. Constitúe excepción a esta incompatibilidade o caso das solicitudes referidas a políticas de igualdade, que serán compatibles con peticións presentadas na Sección de Cultura e Deporte ou Promoción Económica, e as peticións para deporte adaptado presentadas na Sección de Cultura e Deportes, que serán compatibles coas presentadas nesta convocatoria da Sección de Servizos Sociais.1.1. SOLICITANTES As entidades de iniciativa social poderán optar ao financiamento para os servizos, programas, actividades e equipamentos que, na súa modalidade de mantemento ou investimento, se relacionan no apartado 2.2. desta convocatoria, sempre que cumpran os seguintes requisitos: • Estar legalmente constituídas • Carecer de fins de lucro (recollido nos seus estatutos) • Estar rexistradas, debendo acreditarse, nos correspondentes rexistros das consellerías da Xunta de Galicia, segundo a materia da que se trate e de acordo ás competencias de cada unha delas. • Nos casos de centros ou servizos sociais especializados deberán acreditar que se dispón da correspondente autorización da Xunta para a súa creación e/ou inicio de actividades, ou que a ten solicitada, no caso de obras de nova construción, ou de adaptación, todo isto de conformidade coa normativa correspondente ao centro ou servizo de que se trate. • Desenvolver as súas actividades no ámbito territorial da provincia. • Non estar incursa en ningún dos supostos de incapacidade ou incompatibilidade para percibir axudas ou subvencións públicas. • Estar ao día nas súas obrigas tributarias e coa Seguridade Social. Para o cobro estará ademais a entidade ao corrente nas súas obrigas fiscais coa Deputación da Coruña. As peticións que teñan por obxecto xornadas e congresos relacionados coas materias e actividades previstas nesta convocatoria poderán ser solicitadas por comités organizadores, sempre que as persoas cumpran os requisitos sinalados no que lles atinxa.3.2. CONDICIÓNS As entidades só poderán solicitar subvención para unha petición, salvo no caso de que sexa para servizos sociais especializados no que poderán achegar unha petición para actividades de mantemento e outra para investimento. Para os servizos socio-sanitarios e os de fomento de igualdade de oportunidades soamente poderán achegar unha petición na modalidade de mantemento. Cada petición formularase nun impreso independente. A Sección de Servizos Sociais poderá remitir as peticións á materia e á modalidade correspondentes cando se estime que a solicitude está mal presentada. Exclúense dos gastos subvencionables obxecto das solicitudes os referidos a actividades culturais, deportivas e de lecer e tempo libre que non se correspondan cos obxectivos da convocatoria. A Deputación poderá conceder ata un máximo de 30.000,00 € a cada solicitante. No caso de solicitudes para servizos especializados, ese é o límite para o total das dúas peticións. Con carácter xeral o importe da subvención solicitada será entre o 20% e o 80% do presuposto calculado de gastos. As solicitudes deberán formularse nos modelos normalizados para cada materia que se facilitarán no Rexistro Xeral da Deputación, na Sección de Servizos Sociais ou na páxina web de Deputación, www.dicoruna.es Achegarase tamén a seguinte documentación: A. Fotocopia compulsada da tarxeta do CIF da entidade e do NIF do representante. No caso da achega do CIF da entidade por parte das delegacións ou agrupacións locais desta, deberá acreditarse que contan coa autorización correspondente. B. Fotocopia compulsada dos estatutos da entidade adaptados á Lei orgánica 1/2002, do 22 de marzo. Deberán achegalos aínda que os entregaran en convocatorias anteriores coa finalidade de actualizar os documentos que constan na Sección de Servizos Sociais. C. Fotocopia compulsada do documento acreditativo da inscrición da entidade nos Rexistros da Xunta de Galicia correspondentes á actividade para a que solicita a subvención. D. No caso de centros ou servizos sociais especializados, acreditación de que se dispón da correspondente autorización da Xunta de Galicia para a súa creación e inicio de actividades, segundo proceda. E. Certificación acreditativa do acordo no que se aproba participar nestes programas, do nomeamento do representante para as súas relacións coa Deputación e do número dos socios activos da entidade. F. Acompañarase, así mesmo, o compromiso da entidade respecto do seguinte: - Publicidade da axuda que reciba: facer constar en todo tipo de información que realice por escrito, en desenvolvemento da actividade subvencionada, a colaboración prestada pola Deputación Provincial da Coruña (cartel informativo ou placa conmemorativa no caso das obras). - Dispoñer dos libros contables e rexistros esixidos pola lexislación de aplicación e conservar os documentos xustificativos (que se relacionan na disposición adicional segunda) da aplicación dos fondos recibidos en tanto poidan ser obxecto de actividades de control pola Deputación, un mínimo de catro anos. - Nas solicitudes de investimento engadiranse os compromisos seguintes: a) Solicitar, polo menos, tres ofertas de distintos provedores no caso de que o gasto sexa superior a 30.000 € para realizar obras, ou superior a 12.000 € para a adquisición de equipamento ou prestación de servizos, nos termos do artigo 31.3 da Lei 38/2003, xeral de subvencións. b) No suposto de realización de obras, compromiso de solicitar a licenza e permisos correspondentes á actividade e de respectar a legalidade vixente en materia de ordenación urbanística, protección do medio natural e respecto ao patrimonio histórico-artístico. c) A levar a cabo a inscrición do ben cando corresponda, no rexistro público correspondente, con indicación da subvención obtida e do período de adscrición aos fins previstos. d) A manter a adscrición do ben aos fins e intereses que motivaron a concesión da subvención, polo menos cinco anos no caso de inmobles e dous anos no caso de bens inventariables. G. Declaración de estar ao corrente das obrigas tributarias e coa Seguridade Social. H. Autorización para que a Deputación poida obter as certificacións da Axencia Estatal da Administración Tributaria e da Tesourería da Seguridade Social nas que se acredite que a entidade está ao corrente nas súas obrigas tributarias e coa Seguridade Social no momento de recoñecer as obrigas e ordenar os pagamentos das subvencións. (Ademais comprobarase, de oficio, que a entidade está ao corrente nas obrigas fiscais coa Deputación da Coruña). No caso de non dar esta autorización, a entidade solicitante deberá achegar a dita acreditación cos documentos xustificativos da subvención, nos termos dispostos nos artigos 18 a 27 do Regulamento xeral de subvencións (R. D. 887/2006, do 21 de xullo). I. Declaración do representante de non estar incurso en causas de incompatibilidade ou incapacidade para contratar e percibir subvencións da Administración pública, de aceptación das bases da convocatoria, e de que os datos e documentos achegados coa solicitude se axustan á realidade. L. Programa da actividade ou investimento que se vai realizar: cubriranse para tal efecto os impresos 1 (ficha resumo do proxecto), 2 (antecedentes, especificando se para desenvolver o proxecto se tiveron en conta as necesidades, prioridades ou plans sectoriais dos concellos onde se realice a actividade, obxectivos e desenvolvemento do proxecto), 3 (destinatarios e servizos que se prestan), 4 (metodoloxía, coa indicación sobre o emprego da lingua galega, recursos que se han utilizar e sistema de avaliación), 5 (coordinación e recursos humanos) e 6 (calendario de actividades) que acompañan á solicitude. M. Presuposto estimativo de gastos e previsión de ingresos correspondentes para cubrir os devanditos gastos. O presuposto irá detallado por conceptos, e non poderá ser superior a 100.000,00 € (o límite será o mesmo si se solicitan dúas peticións no caso dos servizos especializados. O impreso correspondente é o 7 a). No caso de actividades que non derivan do mantemento de centros ou servizos estables propios da entidade, poderán ser gastos subvencionables aqueles de carácter xeral da entidade (persoal e gastos correntes: luz, aluguer, teléfono, etc.) que se adscriban directamente á realización da actividade subvencionada, e debe reflectirse no detalle do gasto o respecto ao límite do 13 % dos custos directos da actividade, cubrindo o impreso 7 b). Indicarase entre os ingresos previstos o importe da subvención solicitada á Deputación, que non poderá superar o 80% do presuposto estimativo de gastos. N. Memoria-resumo das actividades da entidade no ano anterior, incluíndo a mención das axudas recibidas desta Deputación e dos seus ingresos e gastos: No caso das peticións de axudas para proxectos de igualdade, se a solicitude de subvención que se fai para 2010 é para un programa similar ao desenvolvido no ano anterior coas axudas da Deputación, acreditarase que é continuidade ou ampliación daquel, xustificando a demanda da poboación á que vai dirixida: impreso 8. Ñ. Certificación dos datos bancarios da entidade, segundo modelo aprobado pola Deputación e que poden baixar da páxina web www.dicoruna.es.: impreso 9 O. No caso de realización de obras ou equipamentos: - Acreditación da propiedade ou dereito real que se posúa sobre o ben inmoble (propiedade, arrendamento con especificación do prazo de vixencia, etc.) P. No caso da realización de obras: proxecto de técnico/a competente. Pode achegarse unha memoria valorada, pero unha vez concedida a axuda, de ser legalmente necesario, requirirase para a xustificación a achega do proxecto técnico. No caso de tratarse dunha fase da obra, definirase a fase no informe e garantirase a súa utilización e a posibilidade de continuidade da obra por contar con financiamento. P. De conformidade co art.35. f) da Lei 30/1992, de réxime xurídico das administracións públicas e do procedemento administrativo común, se os documentos solicitados nos apartados A, e Ñ anteriores están en poder da Deputación, o solicitante non terá que volver a remitilos, pero haberá de sinalar a data e a dependencia na que se presentaran anteriormente. A documentación que se entregue en fotocopia ha de vir compulsada conforme ao indicado na disposición adicional primeira. O defecto, erro ou ausencia na presentación da documentación á que se refire esta base 4 deberá ser corrixido no prazo de dez días dende a recepción do requirimento arquivándose a solicitude sen máis trámite de non facelo así. 5.1. As solicitudes presentaranse no Rexistro Xeral da Deputación da Coruña, nos rexistros municipais dos concellos que teñen asinado convenio para este fin coa Deputación da Coruña (pode verse a relación de concellos con convenio na páxina web www.dicoruna.es) ou en calquera outros rexistros públicos aos que se refire o artigo 38.4 da Lei 30/1992, do 26 de novembro.5.2. Co fin de incentivar a utilización de medios electrónicos e no marco dos principios da Lei 11/2007, do 22 de xuño, de acceso electrónico dos cidadáns aos servizos públicos, recoméndase presentar a solicitude de xeito telemático a través da páxina web da Deputación da Coruña, www.dicoruna.es, o que producirá os seguintes efectos: a) Solicitantes que dispoñan de sinatura electrónica: A presentación telemática producirá plenos efectos xurídicos, sempre que a solicitude se envíe dentro do prazo establecido. Neste caso, a documentación complementaria que se ten que presentar coa solicitude enviarase posteriormente por correo ou por calquera outro medio que deixe constancia do seu envío e acompañarase da copia do xustificante da presentación telemática. En calquera caso, rematado o prazo de presentación de solicitudes, a Deputación requirirá de oficio a documentación á que se refire o apartado 4 e que aínda non se presentase. b) Solicitantes que non dispoñan de sinatura electrónica: Poderán cubrir e cursar de xeito telemático a súa solicitude, pero para que a presentación produza efectos xurídicos será necesaria a súa impresión, sinatura e posterior presentación en soporte papel dentro do prazo que se indica seguidamente e nun dos rexistros públicos aos que se refire o apartado 5.1. O prazo de presentación de solicitudes comezará o día seguinte á publicación da presente convocatoria no Boletín Oficial da Provincia e rematará o 1 de febreiro de 2010. No caso da presentación telemática con sinatura electrónica, o envío poderá realizarse en calquera momento, dentro do prazo, antes das 00.00 h do día 2 de febreiro de 2010. A pesar do anterior, ao longo do exercicio orzamentario poderán presentarse solicitudes que, por circunstancias novas ou por causas imprevisíbeis e excepcionais, non puideran presentarse no prazo sinalado no parágrafo anterior; esta circunstancia deberá motivarse adecuadamente, e o importe total das concesións por cada partida orzamentaria non poderá superar o 10% do importe total da súa consignación. Estes pedimentos tramítanse de acordo coas presentes bases, agás o cumprimento do prazo. A concesión das subvencións realizarase mediante un réxime de concorrencia competitiva, por resolución da Presidencia, a proposta motivada da comisión avaliadora e requirirá informe do Servizo de Fomento, no que figure que da información que consta no seu poder se deriva que as entidades cumpren todos os requisitos necesarios para acceder ás subvencións. A comisión avaliadora estará composta polos seguintes membros: Presidente: o deputado presidente da Comisión de Benestar Social, Políticas de Igualdade de Xénero e Normalización Lingüística. Vogais: tres deputados/as designados/as polo presidente da Deputación. Na comisión actuará como secretario/a, sen voto, un funcionario do Servizo de Fomento.6.1. Valoración das solicitudes A selección das peticións e a contía das subvencións determinarase unha vez consideradas as actividades e investimentos que se van realizar, ponderando as seguintes circunstancias: 6.1.1. Interese das actividades ou investimentos, no que se terá en conta o ámbito supramunicipal das accións, a coordinación coas administracións competentes e, no caso das actividades de fomento da igualdade, ademais a colaboración entre asociacións. Terase en conta, así mesmo, o número de destinatarios directos: ata 30 puntos.2.2.2. Coeficiente de financiamento derivado da solicitude: ata 35 puntos.2.2.3. Emprego da lingua galega na realización das actividades ou actuacións para as que se solicita axuda: ata 5 puntos.2.2.4. Adecuación das actividades ou investimentos que se van realizar ao interese provincial: ata 30 puntos.6.2. Notificación e publicidade da resolución A resolución de concesión deberase notificar expresamente a todos os solicitantes de forma fidedigna; as subvencións concedidas publicaranse no Boletín Oficial da Provincia, entre o primeiro e terceiro trimestre do ano seguinte, con relación ás subvencións concedidas no semestre inmediato anterior. Contra a desestimación expresa ou presunta das solicitudes presentadas poderán formularse os recursos que procedan.6.3. Reformulación de solicitudes Unha vez notificada a resolución de concesión, a reformulación da solicitude inicial, á que se refire o art.27 da Lei xeral de subvencións 38/2003, e o art.61 do regulamento que a desenvolve, será automática, de tal modo que se o importe da subvención outorgada é inferior ao solicitado polo beneficiario, o presuposto subvencionado que debe ser obxecto de xustificación posterior determinarase dividindo a contía da subvención outorgada polo coeficiente de financiamento proposto polo beneficiario na súa solicitude.6.4. Modificación dos conceptos subvencionables Así mesmo, despois da solicitude razoada do beneficiario da subvención, poderá autorizarse o cambio dos conceptos concretos que se detallan na memoria ou presuposto da solicitude, sempre que se manteña a finalidade da subvención. Esta solicitude deberá presentarse no prazo de tres meses dende a notificación da concesión e será obxecto de resolución da Presidencia, logo da proposta previa da comisión avaliadora que deberá ter en conta as seguintes circunstancias: * Se o presuposto da nova actividade ou investimento é superior ou igual ao presuposto subvencionado inicial, manteranse as mesmas condicións da subvención concedida: coeficiente de financiamento, importe da subvención e presuposto subvencionado. * Se o presuposto da nova actividade ou investimento é inferior ao presuposto subvencionado inicial, a comisión avaliadora, logo do informe previo do Servizo de Fomento, deberá determinar o novo coeficiente de financiamento para o novo importe da subvención e o novo presuposto subvencionado, que serán inferiores aos inicialmente establecidos.7.1. Prazo de xustificación O prazo para xustificar as subvencións finalizará o día 31 de xullo de 2011, se ben antes de finalizar o prazo poderá ampliarse, conforme ao disposto no art.49 da Lei 30/92, por solicitude do interesado ou por proposta razoada da unidade xestora. Se non se achega a xustificación dentro de prazo (inicial ou prorrogado), requirirase ao beneficiario para a súa presentación (art.70 do Regulamento de subvencións citado) no prazo improrrogable de 15 días. A falta de xustificación da subvención neste prazo excepcional levará aparellada a perda da subvención e demais responsabilidades establecidas na Lei xeral de subvencións 38/2003, do 17 de novembro. A presentación da xustificación fóra de prazo, ou no prazo excepcional, non eximirá ao beneficiario das sancións que correspondan consonte á citada lei, coa gradación indicada no apartado 8 destas bases. En calquera caso, salvo o disposto no parágrafo anterior, a data límite para a xustificación non poderá exceder da fixada nas bases de execución do presuposto xeral da Deputación da Coruña para o exercicio 2010.7.2. Consideracións xerais 7.2.1. As subvencións aboaranse despois da xustificación dos gastos.7.2.2. Para os efectos de xustificación das subvencións, defínese o coeficiente de financiamento como o cociente entre o importe da subvención solicitada e o importe do presuposto estimativo de gastos. A aplicación deste coeficiente ao importe da subvención concedida dará lugar ao presuposto subvencionado que será o que se teña que xustificar para poder cobrar a subvención, é dicir: Importe subvención concedida Presuposto subvencionado = ---------------------------------------------------------------------------- Cf No caso de ter outras subvencións para o mesmo obxecto que, en concorrencia coa subvención da Deputación, teñan un importe superior á cantidade resultante do cálculo anterior, o presuposto subvencionado será a suma das subvencións. O gasto xustificado documentalmente deberá acadar, polo menos, o importe do presuposto subvencionado.7.2.3. O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade que desenvolverá o beneficiario.7.2.4. Para o cobro da subvención as entidades deberán estar ao corrente das súas obrigas fiscais coa Deputación da Coruña, situación que determinará de oficio a propia Deputación, a través do Servizo Provincial de Recadación. Así mesmo, as entidades deberán acreditar que están ao corrente nas obrigas tributarias e coa Seguridade Social. As certificacións acreditativas desta situación poderán ser solicitadas directamente pola Deputación no caso de ter a autorización dada pola entidade. No caso de non estar autorizada a Deputación, serán achegadas polas entidades.7.2.5. Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.7.2.6. O beneficiario deberá someterse aos procedementos de control ou auditoría que realicen a Intervención provincial, polos seus propios medios ou a través de empresas colaboradoras, e tamén, na condición de contratante, aos procedementos de control que poida realizar o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado dos devanditos procedementos, poderá esixirse responsabilidade administrativa, consonte ao establecido na Lei 38/2003, xeral de subvencións, e, no seu caso, responsabilidade penal, de conformidade co Código Penal.7.3. Documentación xustificativa Para o cobramento da subvención as entidades deberán presentar unha conta xustificativa simplificada que comprenda a seguinte documentación: 7.3.1. Unha memoria explicativa da actividade na que conste o cumprimento da finalidade da subvención mediante a realización das actividades ou investimentos para a que foi concedida, así como de ter cumpridos os compromisos e condicións impostos na concesión, indicando os resultados obtidos. A memoria virá asinada pola persoa que a elaborou, que deberá estar identificada co seu nome e apelidos. Entre outros compromisos, indicarase o modo de cumprimento da obriga de publicidade da axuda concedida pola Deputación e achegarase a proba documental que proceda (impresos, carteis informativos, uso do logotipo, ou fotografías da placa conmemorativa no caso das obras, etc.), así como do emprego da lingua galega nos termos que consten na solicitude da subvención. No caso de subvencións que teñan por finalidade a realización de proxectos que xeren gastos de investimento, a memoria deberá reflectir expresamente os seguintes termos: obtención de licenzas preceptivas e cumprimento de normas contractuais. En relación ao presuposto, indicaranse as desviacións acaecidas, tendo en conta entre outros, os aspectos seguintes: En canto ao axuste na distribución dos gastos, indicaranse se é o caso os incrementos do gasto nalgún concepto, (os cales poderán ser compensados coa diminución do gasto noutros conceptos que estean xa previstos na subvención concedida). En canto ás datas de execución, admitiranse xustificantes que se correspondan coas actividades realizadas entre o 1 de xaneiro de 2010 e o 31 de xullo de 2011, ou, no caso de prórroga, ata o 31 de outubro de 2011 (data límite de presentación de xustificantes disposta nas bases de execución dos orzamentos da Deputación para o 2010). No caso de que se trate de programas ou proxectos para os que se solicite subvención en anos sucesivos, deberá declararse que non coinciden estas xustificacións coas actividades do programa ou proxecto que se presente para ser subvencionado nese exercicio.7.3.2. Unha relación detallada das subvencións ou axudas obtidas doutras Administracións públicas ou entidades privadas para o mesmo obxecto ou, pola contra, declaración de non ter outras subvencións públicas ou privadas para o mesmo obxecto. Así mesmo, indicarase o importe das achegas dos usuarios ao servizo, cando proceda.7.3.3. Unha declaración de non ter pendente de xustificación outra axuda da Deputación na que xa finalizara o prazo para a presentación dos xustificantes.7.3.4. No caso de non lle ter dada a autorización correspondente a esta Deputación, acreditación de estar ao corrente nas obrigas tributarias e coa Seguridade Social.7.3.5. Unha relación clasificada dos gastos da actividade ou do investimento asinada en todas as follas polo/a secretario/a da entidade e co visto e prace da Presidencia na que consten os conceptos de gasto, a identificación da persoa acredora (nome, apelidos e NIF ou razón social e CIF), a identificación do documento (número, importe e data de emisión) e, no seu caso, data e medio de pago. No caso de gastos de persoal, por cada traballador e mes, indicarase a data, o importe bruto da nómina e o importe da seguridade social con cargo á empresa. Así mesmo, deberá concretarse a xornada que se imputa á actividade a xustificar. No caso da distribución do gasto presupostado, deberá reflectir o disposto no apartado 7.3.1.7.3.6. Achegarase ademais unha certificación expedida polo/a secretario/a da entidade co visto e prace da Presidencia, no caso de que na relación clasificada de gastos apareza o pagamento de axudas de custo, axudas de emerxencia ou indemnizacións ao voluntariado e gastos de quilometraxe, no que conste o nome, apelidos e NIF da persoa perceptora, así como a data do pagamento, concepto e número de xustificante (recibín, etc.). No caso dos gastos de quilometraxe, indicarase a matrícula do vehículo, o itinerario e os quilómetros. No caso excepcional de axudas de emerxencia ou indemnizacións a persoas físicas, nas que proceda aplicar especial protección da súa identidade segundo a normativa vixente de protección de datos de carácter persoal, só se indicará o NIF da persoa perceptora como dato identificativo. O pagamento dos gastos, que se poderá realizar tanto antes como despois do cobramento da subvención, deberá quedar acreditado documentalmente mediante a utilización de transferencia bancaria, tarxeta de débito ou crédito, cheque nominativo ou calquera outro medio que deixe constancia da data de pago e da identidade do perceptor. Excepcionalmente poderase realizar o pago en metálico en importes de escasa contía (ata 150 euros) nos que non resulte posible a utilización dun dos medios anteriormente indicados. Só poderá terse en conta o cargo con IVE no caso de que sexa soportado pola entidade e non sexa deducible. A entidade indicará se está exenta de IVE. No caso de concorrencia de subvencións públicas que estean xustificadas, poderá incluírse na relación a certificación expedida pola administración que concede, na que se detallen os conceptos subvencionados e os importes xustificados, así como o período ao que se refiren os gastos.7.3.7. Unha certificación expedida polo/a secretario/a da entidade co visto e prace da Presidencia, na que se faga constar que o gasto foi reflectido na forma preceptiva no libro de contabilidade da entidade, segundo o disposto no art.14.1. da Lei 38/2003, xeral de subvencións.7.3.8. Nos casos en que sexa de aplicación, a entidade deberá acreditar o cumprimento das obrigas sinaladas no art.31.3 e 4 da Lei xeral de subvencións (solicitude de ofertas a diversos provedores). 7.3.9. Engadiranse os seguintes documentos no caso das modalidades que se indican: A) No caso de subvención para mantemento de actividades: Excepcionalmente, en substitución da relación clasificada de gastos, e cando existan motivos xustificados que debe valorar a Sección de Servizos Sociais, admitirase como xustificante unha conta de perdas e ganancias, certificada polo/a secretario/a da entidade co visto e prace da Presidencia. B) No caso de adquisición de bens inmobles:. Acreditación da recepción do ben polo órgano competente da entidade. Fotocopia compulsada da escritura pública e dos xustificantes de ter satisfeitos os impostos correspondentes. Acreditación da solicitude de inscrición do ben no Rexistro da Propiedade, coa mención do financiamento obtido e de que o ben está adscrito á finalidade para a que foi concedida a subvención por un prazo que será, polo menos, de cinco anos. Certificado de valoración do inmoble emitido por perito taxador independente inscrito no rexistro oficial, ou técnico dunha Administración pública.7.4. Comprobación dos xustificantes do gasto e acreditación dos pagos A Deputación comprobará aleatoriamente os xustificantes que estime oportunos e que permitan obter a evidencia razoable da adecuación da aplicación da subvención, para o que poderá solicitar a remisión dos xustificantes dos gastos seleccionados. Así mesmo, os gastos xa xustificados serán obxecto do plan de control financeiro das subvencións da Deputación, mediante a fiscalización que realizarán os servizos de Intervención e para cuxo fin poderá requirírselle ao beneficiario a remisión dos xustificantes de gastos correspondentes. Co obxecto de facilitar o control financeiro posterior das subvencións, as entidades deberán facer os pagamentos tal e como se indica no apartado 7.3.5.7.5. Tramitación da xustificación Á vista da documentación xustificativa presentada e logo dos informes previos da Sección de Servizos Sociais e do Servizo de Fiscalización, o órgano competente valorará o cumprimento das actividades ou investimentos subvencionados e, se a documentación é correcta, procederase ao pagamento da subvención. No caso de que a documentación xustificativa fose incorrecta ou insuficiente, darase un único prazo de dez días para a súa corrección. Para a valoración do cumprimento da finalidade básica da subvención e do seu pagamento terase en conta o seguinte: – No caso de que se xustifique gasto igual ou superior ao presuposto subvencionado, aboarase a totalidade da subvención. – Non caso de que se xustifique gasto inferior ao 100% e superior ao 50% do presuposto subvencionado, aboarase a parte proporcional da subvención mediante a aplicación do coeficiente de financiamento ao importe total dos gastos acreditados. – No caso de que se xustifique gasto inferior ao 50% do presuposto subvencionado, non se considerará cumprida a finalidade básica da subvención, polo que non se aboará cantidade ningunha, sen prexuízo de aplicación do réxime sancionador correspondente. O aboamento da subvención materializarase mediante ingreso na conta sinalada pola entidade. Os beneficiarios das subvencións quedarán sometidos ao establecido no Código Penal (Lei orgánica 10/1995), e as responsabilidades e réxime sancionador establecido na Lei 38/2003, xeral de subvencións, coas especificacións indicadas na súa disposición adicional décimo cuarta. En canto á aplicación das sancións, se a demora no cumprimento do prazo de xustificación non excede dun mes, a sanción prevista na lei imporase no seu grao mínimo e será do 10% do importe da subvención outorgada co límite de 75 euros. Se excede dun mes e non chega a tres, a sanción imporase no seu grao medio e será do 20% do importe da subvención outorgada, co límite de 400 euros. E se a extemporaneidade da xustificación excede de tres meses, a sanción imporase no seu grao máximo, que suporá o 30% do importe da subvención, sen que poida superar o importe total de 900 euros. O incumprimento reiterado polo mesmo beneficiario en distintas convocatorias dos prazos de xustificación, implicará que se apliquen as sancións antes expostas, elevando nun grao a que proceda. Poderá ser aplicada a compensación para o cobramento da sanción, salvo que se formule oposición á sanción por parte da entidade sancionada. Con carácter xeral admitiranse fotocopias sempre que veñan compulsadas: - Diante de notario - Polo Rexistro Xeral da Deputación da Coruña - Pola Secretaría do concello ou funcionario/a habilitado/a para o efecto cando se refiran a expedientes de entidades do seu termo municipal - Polo órgano administrativo que teña no seu poder os documentos orixinais - Nos rexistros doutras Administracións públicas, nos casos nos que se presenten os documentos a través delas. Para o non establecido nesta convocatoria, en especial todo aquilo que fai referencia á posibilidade de levar a cabo un control financeiro no ano seguinte das subvencións xustificadas e pagadas, serán de aplicación as normas incluídas nas Bases de Execución do Presuposto Xeral da Deputación da Coruña para o exercicio de 2010, e na Lei 38/2003, do 17 de novembro, xeral de subvencións, así como na Lei 9/2007, de 13 de xuño, de subvencións de Galicia. Así mesmo, de conformidade co disposto no artigo 14.2 f) da Lei 3/2003, do 17 de novembro, xeral de subvencións, e no artigo 11. f) da Lei 9/2007, do 13 de xuño, de subvencións de Galicia, os beneficiarios están obrigados a levar libros e rexistros contables dilixenciados. Para os beneficiarios aos que non lles resulte de aplicación obrigatoria o Plan de contas adaptado ás entidades non lucrativas (R. D. 776/1998, do 30 de abril), abondará con que leven os seguintes libros e rexistros:. Libro diario de ingresos e gastos no que se reflictan por orde cronolóxica todos os ingresos e gastos e que deberá estar debidamente conciliado cos movementos realizados a través das contas bancarias. O citado libro deberá estar dilixenciado pola Presidencia, pola Secretaría e pola Tesourería da entidade. Liquidación anual de ingresos e gastos, que deberá resultar dos movementos producidos no libro anterior e na que quedará constancia da súa aprobación pola asemblea de socios. Libro de inventarios, no que se reflicten axeitadamente todos os bens e dereitos da entidade, así como as súas altas e baixas, e que tamén deberá estar dilixenciada pola Presidencia, a Secretaría e a Tesourería. Os datos das subvencións solicitadas quedarán incorporados a un rexistro público de subvencións, contemplándose o dereito dos interesados á protección dos datos de carácter persoal, así como a posibilidade de exercitar os dereitos de acceso, rectificación, cancelación e oposición, nos termos establecidos na Lei orgánica 15/1999, do 13 de decembro, de protección de datos de carácter persoal.1. A aprobación da presente convocatoria queda sometida á condición suspensiva da entrada en vigor do presuposto da Deputación do exercicio 2010, no que se conteñan os créditos adecuados e suficientes para atender ás solicitudes que ao abeiro daquela se acheguen.2. Consonte co anterior, non se poderá realizar ningún acto que supoña directa ou indirectamente compromiso provincial de trascendencia presupostaria en tanto non se cumpra a condición suspensiva citada no apartado anterior.3. En ningún caso a presente convocatoria xerará ningún dereito a favor dos solicitantes mentres tanto non se dean as condicións presupostarias, procedementais e xurídicas de aplicación. A Coruña, 23 de decembro de 2009 O presidente O secretario Salvador Fernández Moreda José Luis Almau Supervía